**Қысқа мерзімді сабақ жоспары**

|  |  |
| --- | --- |
| Қазақстан тарихы | Генерал С.Қ.Нұрмағамбетов атындағы «Жас ұлан» республикалық мектебі |
| Мерзімі: 15.02.20 жыл | Мұғалімі: Ақылбеков Серік Аманқосұлы |
| Сабақтың тақырыбы | Саяси қуғын-сүргіннің басталуы |
| Сынып: 11 «Б» | қатысты: | қатыспады: |
| **Оқу мақсаты** | Қазақстандағы саяси қуғын-сүргіннің кезеңдерінің ерекшеліктерін түсіндіру және деректерді пайдаланып саяси қуғын-сүргін зардаптарын талдау.  |
| **Бағалау критериилері** | * Қазақстандағы саяси қуғын-сүргіннің кезеңдерін түсіндіреді;
* Деректерді пайдалана отырып, саяси қуғын-сүргін зардаптарын талдайды;
 |
| **Тілдік дағдылар** |  Тілдік құзіретті дамыту:*Тыңдалым:* ауызша пікірлерді тыңдау.*Оқылым:* мәтіндік мәліметпен жұмыс.*Жазылым:* жазба жұмыстарын орындау.*Айтылым:* барлық сыныппен жұпта/топта ұжымдық талқылау, сондай-ақ сұрақтарға жауап беру кезінде. |
| **Құндылықтарды дарыту** | Отанға құрмет, өз ұлтына құрмет, елжандылық қасиетерін дамыту. Өзгелерге, өзіне құрмет – оқушы мұғалімді, басқа оқушыларды тыңдайды және талқылауға ат салысады.  |
| **Пәнаралық байланыстар** | Геграфия, қазақ әдебиеті |
| **Алдыңғы білім** | Ұландар саяси қуғын-сүргін туралы біледі  |
| Сабақтың барысы |
| **Сабақтың жоспарланған кезеңдері** | **Сабақтағы жоспарланған іс-шаралар** | **Ресурстар** |
| Сабақтың басы2 мин4 мин | Ұйымдастыру бөлімі. Амандасу, ұландар бір-біріне сәттілік тілейді. Ұландарды түсті қағаздар арқылы топқа бөлу.Өткен материалды еске түсіру, өткен тақырып бойынша сұрақтар қою.1. Қазақстанда дербес большевиктік ұйымдар қай жылдары, қандай қалаларда қалыптасты ?2. Қазақстанда ұлттық мемлекет үшін аянбай күрес жүргізген ұлт зиялыларынан кімдерді білесіңдер ?3.Орталық Азия Федерациясын құру, одан кейін қуатты құрылым ретінде КСРО-ға кіру бағытын ұстанған кім болды ?4. «Орталық тұтас Түркістан ұлттық мемлекетінің» құрылуынан өлердей қорқады, - деп кім айтты ?5. 1925 жылы қыркүйекте Қазақ өлкелік партия ұйымын басқаруға кім келді ?6. Қазақстан Орталық партия комитетінің «Тіл және әдебиет институтының жұмысындағы өрескел қателіктер» қаулысы қашан шықты ? | топқа бөлуге арналған қағаздар сұрақтар  |
| Сабақтың ортасы 5 мин6 мин6 мин12 мин | Жаңа тақырыппен таныстыру Тақырып туралы сұрақтар қойылып, жалпы шолу жасалады. Ұландарға тақырып, яғни қарастырылатын мәселелер туралы түсінік беріледі.ТерминдерменжұмысТоталитарлық  режім  - Тоталитарлық – (латын сезінен – totalis барлық, толық) қоғамдағы мемлекеттік билік бір топтың, бір партияның қолында  шоғырланған, елде демократиялық бостандық пен саяси оппозицияның болуына тыйым салған режим. Мемлекет жеке адамның барлық істерін бақылауға алады. Тоталитарлық режимде:1. Тек бір партия билік жүргізеді.2. Басқару қатаң түрде бір орталықтан жүргізіледі. 3. Бір идеология ғана жарияланады.4. Еркін пікір айтуға тыйым салынады.5. Репрессия, күш қолдану мемлекеттің ең негізгі функциясы болып табылады.Репрессия - бүтіндей жою, басып- жаншу мақсатында жүргізілетін жазалау шаралары Геноцид– қандай да болсын ұлтты, этносты немесе діни топтарды толық немесе жартылай жойып жіберу.Космополит– патриотизм сезімінен айрылған, өз отаны мүдделерінен қол үзген, өз халқына жат, оның мәдениетіне жат адам.Оқулықтағы тапсырмаларды топтарға бөлу, қосымша материалдар тарату.Мәтінмен жұмыс.1 топ. Қазақстан аумағындағы қуғын-сүргін кезеңдері.2 топ. Алаш қозғалысының қайраткерлеріне қарсы қуғын-сүргін.3 топ. 1937-1938 жылдардағы жаппай саяси қуғын-сүргін. Тоталитарлық жүйенің нығаюы.4-топ. 1940-1950 жылдардағы ұлттық зиялы қауымға қарсы қуғын-сүргін.Топтық жұмыс. Әрбір топтағы ұландар өздерінің тақырыбы бойынша топтық жұмыс жүргізеді, өз ойларымен бөліседі.Оқушылар жаңа білімге сай оқулықты, қосымша материалдарды қолдана отырып өз түсінгендерін постерге түсіреді.Жұмысты қорғау. Ұландар топтық жұмыстарын орындап, болған соң, әр топтан екі ұланнан ортаға шығып, өз тақырыптарын қорғайды. | Қазақстан тарихы оқулығы, постер, қосымша материалдарәртүрлі заттарОқулық,мәтіндер, топтық тапсырмалар постер, әртүрлі заттарҚазақстан тарихы оқулығы, постер, қосымша материалдарәртүрлі заттар |
| Сабақ соңы5 мин | Өтілген материалдар бойынша қорытынды жасау. Қуғын-сүргін туралы слайд көрсету.Үйге тапсырма: 41-п. оқу, «Қазақстандағы саяси қуғын-сүргін зардаптары» эссе жазу  |  |

**Қосымша**

1

Ұжымдастыру зардабы

1929–1933 жылдар аралығында Қазақстандағы біріккен мемлекеттік саяси басқарма (ОГПУ) 3386 адамды ату, 13151 адамды түрмеге қамау туралы үкім шығарды. Көптеген адамдар өздерінің малдарынан айырылды.

1930–1932 жылдары Қазақстанды әйгілі ұлы жұт аштық жайлады.

**Ашаршылық зардаптары**

**1920–1932**жылдардағы алапат қырғынды, 1937–1938 жылдардағы саяси қуғын- сүргінді ұйымдастырушы- сол кездегі большевиктік партиясы. Бұл партия қазақ халқынан ашық түрде кешірім сұрауы керек. Өйткені, аштан өлген, жазықсыз зардап шеккен «сталиндік репрецияға» ұшырағандар саны 2 миллион адамнан асты. Мамандар қазақ халқының дамуын 110 жылға кейін шегерді деп айтып жатыр. Мәселен, бұл бағытта демограф- ғалым Мақаш Тәтімовтің тарихи деректерді тауып жариялаудағы еңбегі зор. Елбасымыз Нұрсұлтан Әбішұлы: «… егер ашаршылық болмағанда біз қазір 45- 50 миллион халық болып отырар едік» деген. Егер біз қазір 45- 50 миллион халықты құрап отырсақ, даламыз шын мәнінде осыған лайық болатын еді.

### 1931–1933 жылдардағы аштық. Тұрар Рысқұловтың Сталинге жазған хаты.

Аштық жылдарындағы халық шығыны:

1930 жылы аштықтан 313 мың адам,

1931 жылы аштықтан 755 мың адам,

1932 жылы аштықтан 769 мың адам өлді.

Ауыл халқының 40% -ын жоғалтты (1 млн 750 мың адам).

1 миллионнан астам адам шетелге көшіп кетті. Оның 616 мыңы қайтқан жоқ. 1931–1933 жылдары аштықтан 6,2 млн. адамның 2,1 миллионы өлді.

1929 жылы Қазақстандағы 40,5 млн. малдан 1933 жылы 4,5 млн. ғана қалды.

1933 жылы мемлекет қайраткері, сол кезде РКФСР Халық Комиссарлар Кеңесі төрағасының орынбасары қызметін атқарған, Т. Рысқұлов Қазақстандағы ұжымдастырудың зардаптары, елді жайлаған аштықтың себептері, халықтың тартып отырған қасіреті жайлы И. В. Сталинге ашық хат жазды.

Саяси қуғын-сүргін сипаттары:

- 1921 – 23 жылдарда  малды тартып алу

- малдан айырылудың кесірінен болған аштық

- шаруалар  көтерілісі мен “бандыларды жою” деп аталған қырғын науқан

- бай –кулактарды  жою, олардың мүліктерін

тәркілеу және жер аудару

- 1923-33 жж  арлығындағы дін өкілдерін жазалау

- халық жауларымен , шетел тыңшыларымен жүргізілген күрес

2

### Алаш қозғалысының қайраткерлеріне қарсы репрессия. 1920 ж. басы мен 1930 ж. аяғындағы сот процесі.

20 ж. аяғында жағдайды ушықтыру мен күдікшілдік жаппай сипат алды. Орталықта троцкишіл-зиновьевшіл оппозициямен және «оңшыл оппортунистермен» күрестің күшеюі ұлт республикаларында ұлт-азаттық қозғалысының өкілдерін жазалау түрінде көрініс тауып жатты. 1928 ж. аяғында «буржуазияшыл ұлтшылдар» деп аталғандардың – бұрынғы Алашорда қайраткерлерінің ішінен 44 адам жалған айып тағылып, қамауға алынды. Олардың ішінде А. Байтұрсынов, М. Дулатов, М. Жұмабаев, Ж. Аймауытов, Х. Ғаббасов және басқалар бар еді. Құрамында М. Тынышпаев, Х. Досмұхамбетов, Ж. Досмұхамбетов, Ж. Ақпаев, Қ. Кемеңгеров және басқалары бар ұлттық интеллигенцияның (40 адамдай) басқа тобы 1930 ж. қыркүйек-қазанда қамауға алынды. Олардың ішінен 15 адам Ресейдің Орталық қаратопырақты облысына жер аударылды. Бұлардың барлығы 1937–1938 жж. жазаланды.

1920 ж. аяғы мен 1930 ж. басында КСРО-ның әлеуметтік-экономикалық дамуындағы дағдарыс шиеленісе түскен сайын Кеңеске қарсы зиянкес элементтер мен астыртын ұйымдарды іздеу кең өрістей берді. Шахталар мен кәсіпорындарда кездейсоқ авариялар болса, колхоздар мен совхоздарда мал өлсе, өрт және табиғи апаттар болса – бәрі де тап жауларының әрекеті деп түсіндіріліп, осыған сай халық жауларына және кеңеске қарсы деген бүлікші ұйымдар жөнінде қолдан жасалған қылмысты іс қозғалды. 1932 ж. Семейде, осы облыстың Абралы, Шыңғыстау және Қу аудандарында өмірде болмаған, орталығы Алматы болып табылатын астыртын «Қазақстан шаруалар партиясының» филиалы «ашылды». Алайда шаруалардың жаппай көтеріліс жасауына және ауылдар мен селоларда ашаршылықтан адамдардың өлуіне қарамай, бұл «іс» кең өріс алмады. Осы іс бойынша 20-дан астам адам жауапқа тартылды. 1933 ж. Қызылорда облысының Қармақшы ауданында «байшыл-ұлтшыл контррреволюциялық „Жайлас“ ұйымы әшкереленіп», жойылды. Бұл іс бойынша 55 адам қылмыстық жауапқа тартылып, оның 12-і атуға бұйырылды.

Осымен қатар партия ұйымдарын тазалау жүргізілді. Сенуге болмайтындардың немесе бір кезде қате жібергендердің бәрі қуылды. Олар негізінен троцкийшілердің, оңшыл және «ұлтшыл ауытқушылардың» қатарында болды немесе соларға жаны ашыды деп айыпталды.

КСРО жаңа Конституциясының жобасын талқылау осындай үрей және жанталас жағдайда өтті. Ол 1936ж. 5 желтоқсанда кеңестердің Бүкілодақтық VIII Төтенше съезінде қабылданды. КСРО-ның жаңа Конституциясы бойынша Қазақ АКСР-сы Одақтас Республика болып қайта құрылды. 1937ж. 12 желтоқсанда Қазақстан Кеңестерінің X төтенше съезі Қазақ КСР-ның Конституциясын бекітті. Республика Жоғарғы Кеңесінің сайлауы өткізілді.

3

1937–1938 жылдары лаңкестік жаппай сипат алды. Ұлт зиялылары «халық жаулары» деп айыпталып, сталиндік жендеттердің қолынан қаза тапты. Қазақ әдебиетінің негізін салушылар – С. Сейфуллин (1894–1938 жж.), Б. Майлин (1894–1938 жж.), І. Жансүгіров (1894–1938 жж.), М. Жұмабаев (1893–1938 жж.), М. Дулатов жазаға ұшырап өлтірілді.

Жазалау шараларының құрбандары:

* Қазақ тілі ғылымының негізін салушы А. Байтұрсынов;
* Тілші ғалым, профессор – Қ. Жұбанов,
* Қазақтың тарих мектебінің негізін салушы – С. Асфендияров,
* КСРО Ғылым академиясы Қазақ филиалы басшыларының бірі – М. Төлепов т. б.

Социалистік құрылысты бұрмалаған жеке адамға табыну идеологисясының зардаптары:

* Сталинизмнің идеологиялық аппараты халықтардың тарихи зердесін жоюға бағытталды
* Ұлттық зиялылардың көрнекті өкілдерін қырып-жойды

101 мың қазақстандық ГУЛАГ-қа жабылып, 27 мыңы атылды. «Халық жауларының» 40 мыңы ақталды.

Сталиншілдіктің басты қылмысы:

1. Әміршіл-әкімшіл жүйені қолдану.
2. Лагерьлер жүйесін құру.
3. Халықтарды күштеп көшіру.
4. Азаматтардың құқықтары мен бостандықтарын бұзу.

1937-1938жж репрессияға ұшырағандарға тағылған айып түрлері :

- халық жауы

- Отанына опасыздық жасағандар

- шпиондар

- сатқын

- буржуазияшыл -ұлтшыл

Жаза түрлері

1. Жаппай өлім жазасына кесу

2. Түрмеге қамау

3. Тұтас жер аудару

4.  Қылмыстық істерді  қолдану

5. Адамдардың қадір- қасиеттері мен жанын жаралау

### 1937–1938жж. жаппай саяси қуғын-сүргін. Тоталитарлық жүйенің нығаюы.

1937ж. басталған саяси жазалау бүкіл елді қамтыды. 1936ж. Желтоқсан Пленумында, мұнан кейін 1937ж. Ақпан-наурыз пленумында Орталық Комитетінің, И. В. Сталин мен оның айналасындағылардың «екіжүзділердің, халық жауларының бәрінің тамырын шауып, жойып жіберу» қажеттігі туралы нұсқауы берілді. 1937–1938жж. жазаланған «ұлтшыл-фашистер» деп аталатындардың істерінен көрінгендей, Н. И. Ежов пен оның сыбайластары мұндай істерді қолдан жасауға көп қиналып жатпаған. Бұл «істерге» — «ұлтшыл-фашистер» және басқа «халық жаулары» дегендердің істеріне кең құлашты сипат беру үшін НКВД органдары оларды троцкишілдермен және оңшылдармен одақ жасады деген қисынды ойдан шығарды. Жер-жерде «ашық» сот мәжілістері өткізіліп, оларда сотталғандардан қажетті «мойындаулар» зорлап алынды. «Халық жауларының» негізгі көпшілігінің тағдыры КСРО Жоғарғы соты әскери коллегиясының үштігінің мәжілісінде шешілді.

1937–1938жж. Қазақстанның көрнекті мемлекет және қоғам қайраткерлері Т. Рысқұлов, Н. Нұрмақов, С. Қожанов, Ұ. Құлымбетов, О. Жандосов, Ә. Досов, А. Асылбеков, Ж. Сәдуақасов, Л. Мирзоян, А. Сафарбаев, Ж. Сұлтанбеков, Т. Жүргенов, Н. Сырғабеков, З. Төреғожин және басқа да көптеген адамдар өтірік жаламен жазаланды. Қазақтың ғылым мен мәдениеті орны толмас шығынға ұшырады. Ә. Бөкейханов, А. Байтұрсынов, М. Дулатов, М. Жұмабаев, С. Сейфуллин, І. Жансүгіров, Б. Майлин, С. Асфендияров, Қ. Жұбанов, Ж. Шанин, Т. Шонанов, Қ. Кемеңгеров және т. б. кінәсіз жазалаудың құрбаны болды.

Сөйтіп, 20ж. соңы мен 30ж. тоталитарлық жүйе қоғамдық саяси өмірдің барлық саласында бекіді. Оның көрінісі әсіресе Қазақстанда ерекше жиіркенішті түр алды. Олар күшпен ұжымдастыру мен 1937–1938жж. саяси жазалау дәуірінің қайғылы оқиғаларымен ұштасып жатты. Өлкедегі әлеуметтік-экономикалық өзгерістер, Қазақстанға Одақтас республика дәрежесін беру, мәдени құрылыстағы, халық ағарту ісіндегі және ғылымдағы табыстар тоталитарлық жүйенің қатаң идеологиялық қыспағында өтті. Міне осының бәрі Қазақстанның КСРО құрамында болашақ даму жолын айқындап берді.

1930–32 жылдардағы ашаршылықтан, 1937–38 жылдардағы қудалаудан халықтың рухы сынды. Әрине бұл дүрбелеңнен басқа халықтар да өтті. Бірақ, ашаршылық қазақ үшін ұлттық қасірет болды. Оның салдарынан әлі күнге құтыла алмай келеміз. Жоғарыдағы айтылған дозақтардан аман қалған халық, оның ұрпақтары осындай ұлттық қасіретті, қаралы тарихымызды ешқашан ұмытпауға тиіспіз.

Екі ұғым бар: халық және тобыр. Тобыр – бұл кескінсіз бұқара, туысқандықты білмейтін мәңгүрт – адамдар, «нан мен ойын-сауық» қана толғандыратын бәріне бірдей енжар, парықсыз қарайтын тұтынушылар. Халық – бұл өз Отанын сүйетін, өз тарихын есте сақтайтын және өз батырларын құрметтейтін, өз өмірін елдің өмірімен байланыстыратын, ол үшін жаны ашитын, бүгінгі күннің тарихын жасау үшін және бұдан да артық болашақ үшін қуанышты да қайғыныда да бірге көретін, тамырлары осы жермен байланысты адамдарды біріктіретін үлкен отбасы.

4

1940 жылдардың аяғы мен  1950 жылдардың басында сталиндік  қуғын-сүргіннің үшінші толқыны  өзінің жалғасын тапты.  1946 жылдың  тамыз айында «Звезда» және  «Ленинград» журналдарының ұжымы,  драма театрлардың репертуарлары,  «Болшая жизнь» кинофильм туралы  БК(б)П қаулылары осыған жол  ашты. Саяси-идеалогиялық қысым әдебиеттен  бастап музыка, жаратылыстану, қоғамдық  ғылымдарды түгел қамтып, 1953 жылы  «дәрігерлер ісімен» аяқталды. Бұл  науқандар Қазақстанда да жаңғырып, ескі  феодалдық қоғамды дәріптеуге, буржуазияшыл ұлытшылдарға қарсы күреске әкелді. Осы бағытта ҚК (б) П орталық комитетінің 1947 жылғы 21 қаңтардағы «Қазақ КСР Ғылым Академиясы Тіл және әдебиет институты жұмысындағы өрескел саяси қателіктер туралы» қаулысының жағымсыз рөлі ерекше болды.

Қазақстан Компартиясы ОК үгіт және насихат бөлімінің меңгерушісі  Ілияс Омаровты «Е.Бекмахановтың  көзқарастарын жақтағаны» мен «түсініксіз  ұстанымда» болғаны үшін айыптады. 1951 жылы 31 маусымда «бірқатар жат  ұғымдарды баяндайтын Қазақ әдебиеті оқулықтарының барлық басылымдарын алып тастауға» бұйрық берілді. Надандық жеңісі салтанат құрды. 1943 жылы шыққан «Қазақ КСР тарихы» күрделі еңбектің авторларының бірі, дарынды тарихшы  Е.Бекмаханов, 1946 жылы КСРО ҒА-да докторлық  диссертациясын қорғап, «ХІХ ғасырдың 20-40 жылдарындағы Қазақстан» атты монографиясы үшін айыпталып, 25 жылға сотталғаны белгілі.

Көрнекті қоғамтанушы  ғалымдар – А.Жұбанов, Қ.Жұмағалиев, Б.Сүлейменов, Е.Ысмайыловтарға саяси  айыптар тағылды. Қазақ КСР Ғылым  академиясының президенті, академик Қ.Сәтбаев пен заңғар жазушы М.Әуезов қудаланды. Мәскеуге кетуге мәжбүр болды.